**Programul Operațional Capital Uman (POCU) 2014-2020**

**Axa Prioritară 6.** ”Educație și competențe”

**Proiect:** ”ELECTRONIC INTERNSHIPS – Elemente Locale de Educație și Competențe Tehnice Readaptate la Ocupațiile și Nevoile din Industriile Competitive”, Cod SMIS 108846

**PROCEDURA**

**DE RECRUTARE, SELECȚIE ȘI GESTIONARE A GRUPULUI ȚINTĂ**

**Avizat,**

**Manager de proiect**

Prof. Magda Cornelia ANDREESCU

**Elaborat,**

**Coordonator stagii de practică**

Prof. Consuela ROȘU

1. **SCOP**

Procedura stabilește modalitatea de identificare, selecție și înregistrare a grupului țintă care va beneficia de activitățile proiectului ”ELECTRONIC INTERNSHIPS – Elemente Locale de Educație și Competențe Tehnice Readaptate la Ocupațiile și Nevoile din Industriile Competitive”, cod SMIS 108846.

**Obiectivul general** al proiectului este de a facilita accesul pe piaţa muncii pentru 334 de elevi din învăţământul preuniversitar cu profilul electrotehnic din judeţul Iaşi. Acesta se va realiza prin derularea de activități de învățare aferente stagiilor de practică, consilierea și orientarea profesională a beneficiarilor, înregistrarea și dezvoltarea unor firme de exercițiu/întreprinderi simulate s.a.

**Obiective specifice**

* Consolidarea parteneriatelor între unităţile de învăţământ şi agenţii economici
* Stimularea participării la programul de stagii de practică pentru **334** de membri ai grupului ţintă
* Înscrierea şi dezvoltarea a **50** de firme de exerciţiu/ întreprinderi simulate de către membrii grupului ţintă
* Furnizarea de servicii de consiliere şi orientare profesională pentru **334** de membri ai grupului ţintă
* Facilitarea comunicării şi derularea activităţilor de practică prin crearea şi dezvoltarea unei platforme online
* Dezvoltarea calităţilor după modelul angajatului ideal pentru **334** de persoane, membri ai grupului ţintă.

Obiectivele proiectului vor genera un efect pozitiv pe termen lung prin integrarea pe piaţa muncii a cel puţin 168 de persoane.

1. **DESCRIEREA GRUPULUI ȚINTĂ**

Grupul ţintă (GT) al proiectului este format din 334 de elevi (nivel de calificare 3 - 4) din 11 unităţi de învăţământ din județul Iași. Împărţirea acestora pe unităţile de învăţământ este următoarea:

* 45 elevi ai Colegiului Tehnic “Mihail Sturdza” Iaşi,
* 36 elevi ai Colegiul Tehnic de Electronică şi Telecomunicaţii "Gheorghe Mârzescu" Iaşi,
* 39 elevi ai Liceul Tehnologic “Petre P. Carp” Țibăneşti,
* 35 elevi ai Liceului Tehnologic Vlădeni
* 30 elevi ai Colegiul Tehnic “Dimitrie Leonida” Iaşi,
* 30 elevi ai Școlii Profesionale Lespezi,
* 30 elevi ai Liceului Tehnologic de Mecatronică şi Automatizări Iaşi,
* 25 elevi ai Colegiului Tehnic de Căi Ferate “Unirea” Paşcani,
* 25 elevi ai Liceului Tehnologic “Mihai Busuioc” Paşcani,
* 24 elevi ai Colegiului Tehnic ”Gheorghe Asachi” Iaşi,
* 15 elevi ai Colegiului Tehnic de Transporturi şi Construcţii Iaşi.

Din cei 334 de elevi, 104 provin din mediul rural.

Identificarea grupului ţintă: s-a realizat in urma efectuării analizelor de nevoi pentru fiecare dintre cele 11 şcoli vizate de către proiect. În perioada de implementare a proiectului identificarea nominală a grupului ţintă va fi realizată de către responsabilii GT.

**3. DOMENIUL DE APLICARE A PROCEDURII**

* 1. Procedura se aplică în cele 11 unități de învățământ vizate de proiect.
  2. Procedura se aplică în cadrul activităților:

**ACTIVITATEA 2**. **DERULAREA, MONITORIZAREA ȘI EVALUAREA STAGIILOR DE PRACTICĂ PENTRU ELEVI, INCLUSIV ACTIVITĂȚI DE TIP FIRME DE EXERCIȚIU/ÎNTREPRINDERE SIMULATĂ**

**Activitatea 2.1** Elaborarea parteneriatelor/ convenţiilor între organizatorii şi partenerii de practică

**Activitatea 2.2**. Organizarea şi derularea programelor de învăţare la locul de muncă

**Activitatea 2.3.** Înregistrarea şi dezvoltarea firmelor de exerciţiu/intreprinderilor simulare.

**ACTIVITATEA 3**. **CONSILIERE ȘI ORIENTARE PROFESIONALĂ PENTRU ELEVI**

**Activitatea 3.1**. Furnizarea activităţilor de consiliere şi orientare profesională.

Competențe de verificare a aplicării procedurii revin coordonatorilor de activități ale partenerilor: Inspectoratul Școlar Județean Iași, DANKE CONSULTING SRL, FUNDAȚIA EDINFO și managerului de proiect.

**4. DOCUMENTE DE REFERINȚĂ**

- Manualul beneficiarului Programului Operațional Capital Uma, Axele 1-6

- Ghidul solicitantului condiții specifice - *Stagii de practică elevi şi studenţi în sectorul agroalimentar, industrie şi servicii aferent* PROGRAMULUI OPERAŢIONAL CAPITAL UMAN, Axa prioritară 6 – *Educaţie şi competenţe,* Obiectivul tematic 10: *Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții,* Prioritatea de investiții 10.IV, Obiectivul specific 6.13 și 6.14

- Ghid privind integrarea temelor orizontale în cadrul proiectelor finanţate din Fondurile Europene Structurale şi de Investiţii 2014-2020, partea a I – a, Egalitatea de şanse și de tratament

- Cererea de finanțare a ”ELECTRONIC INTERNSHIPS – Elemente Locale de Educație și Competențe Tehnice Readaptate la Ocupațiile și Nevoile din Industriile Competitive”, Cod SMIS 108846

**5. DESCRIEREA PROCEDURII**

**5.1. SELECTAREA GRUPULUI ŢINTĂ**

Selectarea grupului ţintă se realizează în baza prezentei metodologii de selecţie a GT respectându-se specificul fiecărei activităţi în ceea ce priveşte grupul ţintă cărora se adresează. Pentru asigurarea comunicării si implicării active, unităţile de învăţământ și-au desemnat persoane responsabile care, împreună cu responsabilul grup ţintă vor asigura prezenţa, implicarea activă şi asigurarea realizării obiectivelor proiectului și implicit a nevoilor GT. Implementarea procedurilor va asigura posibilitatea echipei de management să elimine riscurile în ceea ce priveşte interacţionarea și implicarea GT.

Activitatea de identificare, selecţie şi înregistrare a GT se va realiza în trei etape:

**ETAPA 1**. Organizarea de sesiuni de informare privind oportunităţile oferite prin participarea la activităţile proiectului

**ETAPA 2**. Depunerea dosarului de candidatură şi evaluarea administrativă a acestuia

**ETAPA 3.** Selecţia participanţilor şi înregistrarea oficială în GT

**ETAPA 4.** Selecţia pentru activităţi de antreprenoriat (în baza consilierii şi orientării GT)

**ETAPA 1 Organizarea de sesiuni de informare privind oportunităţile oferite prin participarea la activităţile proiectului**

În această etapă se vor organiza sesiuni de informare privind oportunităţile oferite prin participarea la activităţile proiectului. În cadrul sesiunilor de informare participanţilor li se va prezenta proiectul şi activităţile sale şi se vor disemina cele 2000 de flyere, dar identificarea grupului țintă se va face și prin postarea de afișe, anunțuri, contact direct cu potențiali membri ai grupului țintă. Informarea potenţialilor candidați va respecta principiul transparenţei şi a egalităţii de şanse.

Procedura de desfasurare a activitatii care include și Metodologia identificare, selecție și gestionare grup țintă va fi afișată pe site-ul proiectului și pe site-urile unităților de învățământ incluse în proiect, alături de formularele de înscriere.Candidații vor fi înștiințați de termenul limită de depunere a dosarului de înscriere, precum și de termenul de finalizare a procesului de selecție.

Membrii structurii parteneriale se vor asigura că cei care participă în cadrul proiectului nt informaţi în mod specific cu privire la sprijinul acordat prin FSE/ ILMT. Orice fel de documente referitoare la implementarea proiectelor si publicate pentru public sau participanţi, inclusiv certificatele de prezenta sau alte certificate, vor include o menţiune cu privire la faptul că operaţiunea a fost sprijinită în cadrul FSE/ ILMT.

**ETAPA 2 Depunerea dosarului de candidatură şi evaluarea administrativă a acestuia**

Etapa constă în depunerea dosarului de candidatură şi evaluarea administrativă a dosarelor în funcţie de criteriile de eligibilitate a GT stabilite la nivelul Cererii de finanţare:

* să aparţină unei categorii de GT mai sus-menţionate,
* principiul egalităţii de şanse şi non-discriminării
* regula “primul venit, primul servit”

În acest sens, candidaţii care îndeplinesc criteriile de eligibilitate şi totodată au depus dosarul de înscriere complet, în termenii specificaţi, vor fi departajaţi în etapa a treia.

În aceasta etapă, vor fi respinşi administrativ:

* candidaţii care au transmis dosarul de înscriere într-o alta perioada decât cea menţionată în anunţul de recrutare,
* candidaţii care nu au dosarul de recrutare complet în conformitate cu documentele solicitate.

Dosarul de grup ţintă al fiecărui candidat va fi compus din următoarele documente:

* Scrisoarea de motivaţie, semnată,
* Formular POCU de înscriere în grupul ţintă, completat integral, semnat;
* Acord privind prelucrarea datelor personale semnat;
* Copie după certificat de naştere; CI/BI; conform cu originalul, semnată;
* Scrisoare de recomandare pentru elevi de la cadre didactice/asistent social/alte persoane relevante;
* Documente care atestă apartenenţa la o categorie de grup ţintă (de ex: situaţia şcolară; adeverinţă şcolară.)
* Declarație evitare dublă finanțare
* Declarație disponibilitate participare activitați

**ETAPA 3 Selecţia participanţilor şi înregistrarea oficială în GT**

Responsabilii grup ţintă vor selecta şi înregistra oficial în baza de date a grupului ţintă toţi candidaţii selectaţi şi vor întocmi dosarul complet al acestora, după evaluarea administrativă a candidaţilor. Criteriile de departajare în această etapă fac referire la:

* Data înscrierii dosarului de candidatură
* Evaluarea scrisorii de motivaţie şi a celei de recomandare.

**NOTĂ**: Vor avea prioritate elevi vulnerabili, cu statut economic scăzut şi/sau cu dizabilităţi.

**Evaluarea scrisorii de motivaţie** va avea în vedere aspecte privind argumentarea răspunsului. Prin criteriul argumentării avem în vedere structura argumentativă minimală ca întreg şi coerenţa răspunsului vis-a-vis de punctele importante ale unei argumentări: explicitare, probatoriu şi impactare. Punctajul nu se va acorda pentru fiecare din aceste subcriterii, ci pentru atingerea criteriului de bază cu toate componentele sale. Având în vedere dimensiunea de natură restrictivă răspunsului, va fi urmărită coerenţa unei viziuni holiste, integratoare.

**Evaluarea scrisoarii de recomandare** va urmări stabilirea gradului de vulnerabilitate/risc educaţional al elevului într-un mod obiectiv şi dorinţa acestuia de a participa la activităţile proiectului.

După analiza și evaluarea documentelor se va face selecția persoanelor în vederea participării la proiect, se va întocmi lista cu persoanele eligibile care vor face parte din grupul țintă, cât și o listă de rezervă. Aceste liste se vor afișa pe site-ul proiectului cât și pe site-urile unităților de învățământ partenere.

Responsabilul grup țintă completează Anexa 17 – Registru Grup Țintă din Manualul beneficiarului Programului Operațional Capital Uma, Axele 1-6, ulterior grupul țintă va fi înregistrat în sistem, iar dosarele candidaților se vor arhiva în format de hârtie, cât și în format electronic, scanat.

**ETAPA 4 Selecţia pentru activităţi de antreprenoriat (în baza consilierii şi orientării GT)**

În cadrul sesiunilor de consiliere şi orientare profesională elevi care vor avea înclinaţie spre antreprenoriat vor fi selectaţi elevii pentru activităţile privind înregistrarea şi dezvoltarea firmelor de exertciţiu/întreprinderilor simulate.

**5.2. MENŢINEREA RELAŢIILOR CU GT ȘI ASIGURAREA PARTICIPĂRII ACESTUIA ÎN CADRUL ACTIVITĂŢILOR PROIECTULUI, COMPLETAREA GRUPULUI ŢINTĂ**

În cadrul acestei etape persoanele responsabile de grupul ţinta vor crea o bază de date cu datele de contact a grupului ţintă în vederea stabilirii activităţilor si modalitatea de implicare a grupului ţinta în activităţile din proiect. De asemenea, vor răspunde neclarităţilor sau întrebărilor privind desfăşurarea activităţilor și rolul grupului ţinta în cadrul acestora. Persoanele care se retrag din grupul ţintă vor fi înlocuite.

Grupul ţintă se va menţine datorită beneficiilor oferite in cadrul proiectului si implicării active a acestora în soluţionarea următoarelor nevoi, rezultate din analizele de nevoi la nivelul angajatorilor şi la nivelul unităţilor de învăţământ vizate de către proiect:

* sprijin educaţional pentru realizarea stagiilor de practică;
* sprijin privind integrarea pe piaţa muncii prin furnizarea de servicii de consiliere şi orientare profesională;
* dezvoltarea şi consolidarea calităţilor apreciate pe piaţa muncii de către angajatori;
* imbunătăţirea actului educaţional prin prisma dezvoltării de parteneriate între factorii cheie în procesul educaţional (unităţi de învăţământ, parteneri de practică, sectorul privat).

Ca urmare a implementării proiectului grupul ţintă se va bucura de următoarele beneficii reale:

* creşterea oportunităţilor de integrare pe piaţa muncii prin dezvoltarea de mecanisme locale de cooperare cu potenţiali angajatori din zona vizată de către proiect;
* participarea elevilor, în mod gratuit, la workshop-uri, prezentate într-o manieră interactivă, în mijloace moderne de prezentare
* facilitarea în mod gratuit a accesului la instrumentele, utilajele şi cunoştinţele puse la dispoziţie de către partenerii de practică;
* acordarea de burse financiare pentru absolvirea stagiilor de practică.
  1. **GESTIONARE GRUPULUI ȚINTĂ**

Activitățile desfășurate în raport cu gestionarea grupului țintă sunt:

1. Gestionare grup țintă - derulare programe de consiliere și orientare profesională pentru elevi (recrutare, înregistrare, menținere)
2. Gestionare grup țintă - stagii de practică (înregistrare, menținere)
3. Gestionare grup țintă - derulare programe de Înregistrarea şi dezvoltarea firmelor de exerciţiu/intreprinderilor simulare. (recrutare, înregistrare, menținere)

Pentru realizarea obiectivelor proiectului, experții responsabili vor monitoriza permanent participarea Grupului țintă selectat la activitățile prevăzute. Daca se constata absența motivata/nemotivata peste limita admisă, se va contacta elevul și se va stabili modul de recuperare a orelor.

Pentru menținerea în proiect a grupului țintă se au în vedere urmatoarele:

- se va conștientiza permanent grupul țintă cu privire la beneficiile proiectului și i se va aduce la cunoștință despre finanțarea nerambursabilă de care beneficiază.

- flexibilizarea programului de instruire în funcție de disponibilitatea participantilor.

- beneficiarii selectați pentru finanțare participă la un atelier de lucru pentru comunicare și dezbatere proceduri ce trebuiesc urmate. Expertul Responsabil grup țintă notifică participanții în ceea ce privește desfășurarea acțiunii, comunică cu aceștia în vederea completării chestionarelor nevoi informare, participă alături de aceștia la activități.

- se va asigura o comunicare permanentă cu participanții grup țintă și cu agenții economici pentru stagiile de practică.

**6. MĂSURI PREVENIRE RISCURI**

**6.1. Riscuri**

Neatingerea indicatorilor legați de grupul țintă (impact mediu).

**6.2. Măsuri prevenire risc**

- Activitățile de informare cu privire la activitățile proiectului precum și la metodologia de selecție grup țintă se vor desfășura intensiv în primele 2 luni a celor 2 ani școlari din perioada de implementare a proiectului.

- Activitatea de informare se va realiza prin conferința de lansare (în anul școlar 2018-2019), campanii de informare și promovare a proiectului la începutul fiecarui an școlar din perioada de implementare a proiectului, anunțuri în presa locală, postare informații pe site-urile unităților de învățământ partenere în proiect, postare afișe, distribuire flyere, pliante, site proiect.

- Mesajele vor include informații exacte despre cerințele minime de înscriere, documentele depuse pentru înscriere, termenele de depunere, modalități de transmitere, modalități de

obținere de informații suplimentare.

- Identificarea și selecția grupului țintă se va face anterior începerii activităților, în 2 etape, pentru fiecare an școlar ăn parte, pentru a nu pierde grupul țintă.

- Monitorizare permanenta indicatori pentru reducerea riscului.

**ANEXE:**

1. Proces verbal de informare elevi
2. Grafic de recrutare, selecție și gestionare Grup Țintă
3. Formular înregistrare grup țintă
4. Declarații Grup Țintă și Experți (declarație disponibilitate participare activități, declarație evitare dublă finanțare, acord prelucrare date personale)